OpenLLM-France/wikimedia huggingface dataset:
# Kenemglev-stern evit gwareziñ ar bihanniveroù broadel

Kenemglev-stern evit gwareziñ ar bihanniveroù broadel a zo ur feur-emglev savet gant Kuzul Europa da bal dezhañ gwareziñ gwirioù ar bihanniveroù broadel. E 1998 e voe lakaet da dalvezout.

## Ar sinerien

Sinet eo bet gant an holl stadoù a zo e Kuzul Europa war-bouez Andorra, Frañs, Monaco ha Turkia.

## Ar melladoù

* Mellad 1 : « Gwarez ar bihanniveroù broadel ha gwirioù ha frankizioù an dud a zo izili eus ar bihanniveroù-se zo ur gevrenn eus gwarez etrevroadel Gwirioù Mab-Den, ha dre-se un domani eus ar c'henlabour etrebroadel. »

## Liammoù diavaez

* (en) (fr) (de) (it) (ru) Lec'hienn ar c'henemglev-stern war Lec'hienn Kuzul Europa

## Notennoù ha daveennoù

* ↑ TermOfis (Ofis Publik ar Brezhoneg)
# Kenger

Ur c'henger a zo anezhañ ur morfem a vez staget ouzh ur morfem diazez evit krouiñ ur ger. Hervez al lec'h m'en em gavont e-keñver ar morfem diazez e c'heller isrannañ ar c'hengerioù evel-mañ:
   * Ur rakger (saoz. prefix): staget ouzh penn ur morfem diazez, d.s. ober > adober
   * Ul lostger (saoz. suffix): staget ouzh dibenn ur morfem diazez, d.s. ober > oberiant
   * Un enger (saoz. infix): ouzhpennet etre daou vorfem all, d.s. e saozneg abso-bloody-lutely
   * Un troger (saoz. circumfix): staget ouzh pep penn d'ur morfem diazez, d.s. ne ...ket
   * Ur dreistger (saoz. suprafix): ouzhpennet da berzhioù dreistskizhel (saoz. suprasegmental) ur morfem diazez, d.s. e saozneg récord (anv-kadarn) ha recórd (verb)
An holl gengerioù a zo ivez morfemoù stag atav dre o natur, da lâret eo ne c'hellont ket bezañ implijet evel gerioù war o fenn o-unan.
Ar morfem diazez, avat, a c'hell bezañ ur morfem distag (da lâret eo, ur ger) pe ur morfem stag pe ur wrizienn, da skouer :
    ober > oberiant: lostger (-iant) staget ouzh ur morfem distag (ober)
    oberiant > oberiantiz: lostger (-iz) staget ouzh ur morfem stag (-iant)
    gra > (g)raent: lostger (-ent) staget ouzh ur morfem stag (gra)
Pouezus-tre eo ar c'hengerioù a bep seurt evit ar yezhoù daspegel.
# Eugene Fama

Eugene F. "Gene" Fama (ganet d'ar 14 a viz C'hwevrer 1939) zo un armerzhour amerikan. Brudet eo evit e labour diwar-benn damkaniezh askorusted ar marc'hadoù arc'hant.

## Levrlennadur

* Fama, Eugene F. (1976). Foundations of Finance: Portfolio Decisions and Securities Prices. New York : Basic Books. ISBN 0-465-02499-8.
* Fama, Eugene F.; Merton H. Miller (1972). The Theory of Finance. New York : Holt, Rinehart & Winston. ISBN 0-030-86732-0.

## Liammoù diavaez

* Pajen degemer Eugene Fama war lec'hienn Skol-Veur Chicago
* Buhezskrid war lec'hienn an Dimensional Fund Advisors
# Eugen

Eugen zo un anv-badez alamanek hag e meur a yezh all.

## Yezhoù all

* Eugène e galleg
* Eugenio e spagnoleg

## Tud

* Eugen von Böhm-Bawerk (1851-1914), armerzhour aostrian,
* Eugen Philippovich von Philippsberg (1858-1917), armerzhour aostrian,
* Eugen Berthold Friedrich Brecht (1898-1956), skrivagner alaman,
* Eugen Fried (1900-1943), kannad ar C'hKomintern er Strollad Komunour Gall ha penn gwir ar strollad-se etre 1930 ha 1939.

## Lennegezh

* Mein Name ist Eugen, levr bugale gant Klaus Schädelin.
# Eugene O'Neill

Ur saver pezhioù-c'hoari amerikan eo Eugene O'Neill, bet ganet e New York d'ar 16 a viz Here 1888 ha marvet e Boston d'ar 27 a viz Du 1953.
Deskrivañ a ra tudennoù stag ouzh o flanedenn en e oberennoù evel The hairy ape ("Ar marmouz blevek") pe Anna Christie.
Aet eo gantañ Priz Nobel al Lennegezh e 1936.
# Eufrozina

Eufrozina pe Eufrozyna (e poloneg) zo un anv-badez er yezhoù slavek.

## Orin

Diwar anv an doueez hellazat Eufrosine, unan eus an Teir Fulenn.

## Yezhoù all

* Eufrosina, en italianeg
* Eufrosine, e gresianeg; Froso evel berranv.
* Euphrosyne e saozneg ha svedeg.
* Efrosinya, pe Yefrosinya, e ruseg.

## Tud
### Vvet kantved

* Eufrozina Aleksandria , gwerc'hez vojennel

### IXvet kantved

* Eufrozina (Impalaerez) (790-836), Impalaerez vizantat, pried d'ar basileus Mikael II, ar Besteod.

### XIIvet kantved

* Eufrosine Doukaina Kamaterina pe Camatera (pe Ευφροσύνη Δούκαινα Καματερίνα ή Καματηρά, Euphrosynē Doukaina Kamaterina é Kamatēra) (war-dro 1155-1211), impalaerez Bizantion, pried d'an impalaer Aleixo III Ângelo.

### XIIIvet kantved

* Eufrozina Polatsk (1110–1173), santez belarus
* Euphrosyne Palaiologina, priñsez bizantionat en XIIIvet kantved, dimezet da Nogai Khan of the Golden Horde
* Euphrosyne Opole (1229-1292/1293), dugez Cujavia, eus an Tiegezh polonat Piast.
* Eufrozina Przemysłówna (1247-1298), priñsez polonat hag abadez

### XIVvet kantved

* Eufrozina Mazovia, pe Eufrozyna Mazowiecka e poloneg, (1292- goude 1324), priñsez polonat, dugez Oświęcim.
* Santez Euphrosyne Moskov (marvet e 1407), Dugez-veur Moskovia
* Eufrozina Kiev, priñsez oukrainat, merc'h da Mstislav Iañ, Rouanez Hungaria pa zimezas da Géza II ;

### XVIIvet kantved

* Efrosinya Fedorova, sklavez rus

### XVIIIvet kantved

* Euphrosyne Löf (1772–1828), aktourez svedat
* Christiane Luise Amalie Becker-Neumann ( 1778 – 1797) aktourez alaman, lesanvet Euphrosyne.

### XIXvet kantved

* Julia Nyberg, (1784–1854), barzhez svedat, a skrivet gant an anv-badez Euphrosyne.

### XXvet kantved

* Froso Papacharalambous, kanerez kipenezat.

## Oberennoù
### Lennegezh

* Eufrosia Siracusa Valdaura, itron a renk uhel er XVIvet kanved e Sikilia, kontet hec'h istor er romant italianek La Dama tragica, gant Luigi Natoli (1857–1941).

### Sonerezh

* Euphrosine ou le Tyran corrigé, fentc'hoarigan gant Étienne-Nicolas Méhul, levrig gant François-Benoît Hoffman, savet en 1790 e Comédie-Italienne Pariz.

## Traoù all

* 31 Euphrosyne, asteroidenn
* Boloria euphrosyne, balafenn
* Al lenn Euphrosine, lenn en Douar Bras Kergelenn.
# Eugen de Blaas

Eugen(e) de Blaas, pe Eugen(e) von Blaas, pe c'hoazh Eugenio de Blaas (24 a viz Gouere 1843 en Albano Laziale – 10 a viz C'hwevrer 1931 e Venezia) a oa ul livour akademiek italian a orin aostrian.

## E vuhez

Mab al livour aostrian Karl von Blaas e oa, ha gant e dad eo e teskas livañ. Goude-se e teskas e meur a akademiezh : e Venezia, Vienna hag e Pariz. En em staliañ a reas e Venezia, ma livas monumantoù ha gweledvaoù ha drerist-holl poltredoù maouezed. Barrek e oa evit a selle ouzh livañ poltredoù, hag evel-se e voe brudet. E oberennoù a c'haller gwelout e mirdioù Leicester, Melbourne, Nottingham, Sheffield, Sydney, Vienna ha Trieste. E vreur, Julius von Blaas e anv, a oa ul livour loened brudet.

## Oberennoù

* Kemm-kredenn ar Rhætianed gant Sant Valantin
* Cimabue ha Giotto
* Dugez Venezia o vont d'an iliz
* Ouzh ar pondalez e Venezia (1877)
* Lidkerzh-eured, plasenn Sant Vark
* Maskloù Venezia
* Ur veaj da Vurano

## Oberennoù

* En dour
* Poltred ur plac'h yaouank
* Poltred ur vaouez
* War an draezhenn
* Musette
* Flirt
* Ouzh ar pondalez
* Al labour

## Liamm diavaez

* Eugene de Blaas war lec'hienn Artrenewal.org
a vo kavet e Wikimedia Commons.
# Eugene

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Eugene zo un anv-badez saoznek .

## Adstummoù

* Gene, berranv evit paotred ha merc'hed e SUA,
* Eugenia, evit ar merc'hed

## Yezhoù all

* Eujen, Ujan e brezhoneg
* Eugène, e galleg
* Eugenio, en italianeg ha spagnoleg
* Yevgeni, e ruseg

## Tud

* Eugene Allen Hackman, anavezetoc'h evel Gene Hackman, aktour stadunanat,
* Eugene McCarthy, politikour stadunanat
* Eugene O'Neill, skrivagner stadunanat

### Gene

* Gene Kelly, aktourez
* Gene Pitney
* Gene Tierney, aktourez stadunanat
* Gene Vincent, kaner stadunanat, e deroù istor ar rock 'n' roll.

## Lec'hanvioù
### Stadoù-Unanet

* Eugene (Indiana),
* Eugene (Missouri),
* Eugene (Oregon), kêr

### Kanada

* Mount Eugene, e Nunavut, en Enez Ellesmere.
# Euganei

Ur bobl damvojennek eus Italia e oa an Euganei (eus. Lat. Euganei, Euganeorum; cf. Gr. εὐγενής (eugenēs) 'ganet mat'). E-kichen Verona e oa o bro. Hervez Titus Livius e voent faezet gant ar Veneti ha tud Troia. O ziskennidi a oa o chom war vord ar stêr Adige. Bevañ a raent e 34 c'hêr a voe roet dezho gwirioù ar c'hêrioù roman gant an impalaer Augustus.
# Eugein II Alt Clut

Eugein II Alt Clut a oa, hervez an Harleian genealogies, mab roue Dumnagual III Alt Clut. N'eo kavet e anv e andon arall ebet ha n'eo ket sklaer hag e oa roue, hag e vez gwelet evel-se gant darn vrasañ ar glaskourien..

## Notennoù

* ↑ Harleian genealogy of the Kings of Alt Clut, here.
* ↑ Alan MacQuarrie, "The Kings of Strathclyde", in A. Grant & K.Stringer (eds.) Medieval Scotland: Crown, Lordship and Community, Essays Presented to G.W.S. Barrow, (Edinburgh, 1993), p. 12.

## Daveoù

* MacQuarrie, Alan, "The Kings of Strathclyde", in A. Grant & K.Stringer (eds.) Medieval Scotland: Crown, Lordship and Community, Essays Presented to G.W.S. Barrow, (Edinburgh, 1993), pp. 1–19

## Liammoù diavez

* Annals of Ulster
* Harleian genealogy 5
# Kazh pavioù du

Kazh pavioù du :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Felis |
| Anv skiantel ||
| Felis nigripes Burchell, 1824 ||
| D'ar vevoniezh e tenn ar pennad-mañ. ||
Ar c'hazh pavioù du (Felis nigripes) zo ur bronneg bihan a vev e Suafrika, Namibia, Angola, Botswana ha Zimbabwe.
Bevañ a ra er savanennoù hag en damzezerzhioù. Ral eo e dezerzh Kahalari avat. Gant ur pouez keidat 1,6 kg eo ar spesad kazh bihanañ er bed. War-dro 1,3 kg e pouez ar parezed tra ma vez ar pared un tamm brasoc'h gant 1,9 kg. Etre 36 ha 52 cm eo e hirder gant ul lost 13-20 cm. Bras-tre eo e benn e-keñver ar peurrest eus e gorf. A-liv gant ar c'hanell eo e vlevenn gant ur roudenn zu a-dreñv e zivskoaz ha kelc'hiennoù war e bavioù hag e lost. Du eo penn e bavioù.
Digenvez e vev hag oberiant eo diouzh an noz. Abalamour da se ne vez ket gwelet alies. Diouzh an deiz e kuzh e douarennoù, e krugelloù merien-gwenn kleuz pe dindan ar struzh.
En em vagañ a ra diwar krignerien bihan hag evned dreist-holl, a-wechoù diwar amprevaned ha kevnid (1% eus o bevañs)$^,$. Ambac'h eo ha kuzhat a ra pa vez direnket. En em zifenn a ra gant kalon pa vez enket.
Graet e vez Miershooptier anezhañ (Tigr Anthill) abalamour d'e galonegezh. Hervez mojennoù ar Saned int loened kalonek-kenañ a c'hell lazhañ jirafenned zoken dre droc'hañ o gwazhienn-c'houzoug.
Etre unan ha pevar c'holen a vez ganet (daou hepken ar peurliesañ) bewech. Pemp mizvezh e chomont gant o mamm. Daou dorad a c'hell bezañ ganet gant ur barez bep bloaz. Tachenn chase ar parezed zo bihanoc'h (war-dro 10 km²) eget hini ar pared (war-dro 29 km²).
Daou isspesad a anavezer : Felis nigripes nigripes ha Felis nigripes thomasi.

## Levrlennadur

* Wozencraft, W. C. (2005). In : Wilson, D. E., & Reeder, D. M. : Mammal Species of the World, Johns Hopkins University Press, 2006 (ISBN 978-0-8018-8221-0).

## Liammoù diavaez

* (en) Felis nigripes @ IUCN Red List of Threatened Species
* Ar c'hazh pavioù du
* Ar c'hazh pavioù du
* bigcats.com

## Daveoù

* ↑ Sliwa, A. (1994). "Black-footed cat studies in South Africa". Cat News 20: 15-19.
* ↑ Sliwa, A. (2006)
a vo kavet e Wikimedia Commons.
# Kazh ruzart

Kazh ruzart :
| P. rubiginosus Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Prionailurus |
| Anv skiantel ||
| Prionailurus rubiginosus Geoffroy Saint-Hilaire, 1831 ||
| D'ar vevoniezh e tenn ar pennad-mañ. ||
Ar c'hazh ruzart (Prionailurus rubiginosus pe Felis rubiginosa) a zo ur c'hazh bihan eus su India ha Sri-Lanka. Muzuliañ a ra 35-48 cm gant ul lost 15-25 cm. Pouezañ a ra war-dro 1.5 kg. E vlevenn zo gris gant brizhelloù arruz war e gein hag e gostezioù. E gof zo gwenn gant marelloù bras du. E lost tev zo duoc'h eget e gorf hag ar brizhelloù n'int ket ken sklaer. Dre vras eo heñvel a-walc'h ouzh ar c'hazh loupard.
En India, ma'z eo boutin ar c'hazh loupard, e vev ar c'hazh ruzart er c'hoadegoù sec'h tra ma kaver anezhañ er c'hoadegoù glavek e Sri Lanka ma n'eus kazh loupard ebet.
Un aneval-noz eo. Pignat a ra er gwez ha debriñ a ra krignerien, evned ha glazarded. Karadek ha c'hoarier eo ha moarvat e c'heller o damesaat. Debret e vez gant annezidi ar vro.
E riskl emañ da vont da get en natur. War stagadenn I ar CITES emañ en India ha war stagadenn II e Sri Lanka.

## Isspesadoù

Bez' ez eus daou isspesad :
* Prionailurus rubiginosus rubiginosus, India
* Prionailurus rubiginosus phillipsi, Sri Lanka

## Liammoù diavez

ar c'hazh ruzart
# Kazh pesketaer

Kazh pesketaer :
| P. viverrinus En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Prionailurus |
| Anv skiantel ||
| Prionailurus viverrinus pe Felis viverrina Bennett, 1833 ||
| Statud CITES : | Stagadenn II , Amzeriad adwel dianav |
| D'ar vevoniezh e tenn ar pennad-mañ. ||
Ar c'hazh pesketaer (Prionailurus viverrinus pe Felis viverrina) zo ur c'hazh krenn e vent eus Azia. Gell-louet gant brizhelloù du eo e vlevenn ha plat eo e fri. Variant eo e vent. En India e c'hell bezañ 80 cm (hep al lost) tra ma n'eo nemet 65 cm en Indonezia.
E geunioù-mor ha war ribloù ar stêrioù e vev dreist-holl hag, er c'hontrol eus an darn vrasañ eus ar c'hizhier, e neuñv mat-tre.
Pesked a zebr dreist-holl zoken ma hemolc'h grilhed-dour, raned hag anevaled-douar bihan ivez (evned ha logod dreist-holl). Krediñ a raed en doa palvezoù etre e vizied met diskouezet ez eus bet gant enklaskoù nevez e oa e bavioù heñvel ouzh re ar c'hizhier arall.
Daou isspesad a zo:
* Prionailurus viverrinus viverrinus pe Felis viverrina vivverina, India, Gevred Azia, Sumatra
* Prionailurus viverrinus risophores pe Felis viverrina risophores, Java, Bali

## Liammoù diavaez

* ARKive - Skeudennoù eus ar c'hazh pesketaer
* Ar c'hazh pesketaer
# Kazoar Bennett

Kazoar Bennett :
| Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Casuariiformes |
| Kerentiad : | Casuariidae |
| Genad : | Casuarius |
| Anv skiantel ||
| Casuarius bennetti Gould, 1857 ||
| D'ar vevoniezh e tenn ar pennad-mañ. ||
Kazoar Bennett a zo un evn bras dic'houest da nijal. Casuarius bennetti eo e anv skiantel.

## Annez

Bevañ a ra e Ginea-Nevez, Breizh-Nevez hag enez Yapen.

## Liammoù diavaez

a vo kavet e Wikimedia Commons.
# Kazheged

Kazheged :
| Felis catus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| D'ar vevoniezh e tenn ar pennad-mañ. ||
Ar c'hazheged eo ar bronneged kigdebrer a ya d'ober ar c'herentiad Felidae.

## Genadoù

Iskerentiad Felinae
* Felis
* Prionailurus
* Puma
* Lynx
* Leopardus
* Leptailurus
* Caracal
* Profelis
* Catopuma
* Pardofelis
Iskerentiad Pantherinae
* Neofelis
* Panthera
* Uncia
Iskerentiad Acinonychinae
* Acinonyx
# Kazoar divgreskennek

Kazoar divgreskennek :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Casuariiformes |
| Kerentiad : | Casuariidae |
| Genad : | Casuarius |
| Anv skiantel ||
| Casuarius casuarius (Linnaeus, 1758) ||
| D'ar vevoniezh e tenn ar pennad-mañ. ||
Ar c'hazoar divgreskennek a zo un evn bras dic'houest da nijal. Casuarius casuarius eo e anv skiantel.

## Annez

Bevañ a ra e koadegi gleb eus Ginea-Nevez, ledenez Kab York hag Inizi Aru (Molukez).

## Liammoù diavaez

* (en) Casuarius casuarius war al lec'hienn BirdLife International.
* (en) Casuarius casuarius war lec'hienn an International Union for Conservation of Nature (IUCN).
a vo kavet e Wikimedia Commons.

## Daveennoù

* ↑ Casuarius casuarius war al lec'hienn Avibase.
# Kazh penn plat

Kazh penn plat :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Prionailurus |
| Anv skiantel ||
| Prionailurus planiceps (Vigors & Horsfield, 1827) ||
| Statud CITES : | Stagadenn I , Adwel 01-07-1975 |
| D'ar vevoniezh e tenn ar pennad-mañ. ||
Ar c'hazh penn plat (Prionailurus planiceps pe Felis planiceps pe Ictailurus planiceps) a zo ur c'hazh bihan (45 cm) eus gevred Azia. Gell-du eo e greoñ gant un nebeud brizhelloù du war e c'houzoug hag e bavioù berr. Ront eo e zivskouarn. E benn a zo disheñvel-tre ouzh hini ar c'hizhier arall. Plat eo gant ur fri hir. Ar c'hazh penn plat zo unan eus an tri c'hazh n'int ket gouest da guzhat o skilfoù (an daou arall eo ar c'hazh-ki ha kazh Irimote).
Er c'hoadegoù glavek e vev, e-kichen an dour. Un aneval-noz eo ha debriñ a ra raned, pesked ha grilh-dour.
En arvar bras eo ar c'hazh penn plat hag e 1985 e kredjod e oa aet da get. Adkavet e voe e 1991. Ne vev nemet en un nebeud lec'hioù e Sumatra ha Malaysia. N'eo ket hemolc'het, met en arvar emañ en abeg da distrujadeg ha dibezhiadeg e annez. Krediñ a reer ez eus war-dro 10.000 kazh plaen o fenn er bed, disrannet e poblañsoù bihan nebeutoc'h eget 1.000 hinienn enno.
Gwarezet eo e-barzh an holl vroioù eus ar rannved ha meneget eo e stagadenn I ar CITES.

## Liammoù diavaez

(en)Ar c'hazh penn plat
# Kazoar

Kazoared :
| Ur c'hazoar divgreskennek. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Casuariiformes |
| Kerentiad : | Casuariidae |
| Anv skiantel ||
| Casuarius Brisson, 1760 ||
| D'ar vevoniezh e tenn ar pennad-mañ. ||
Ar c'hazoared eo an evned a ya d'ober ar c'herentiad Casuariidae hag ar genad Casuarius war un dro.
Krouet e voe ar genad e 1760 gant an evnoniour gall Mathurin Jacques Brisson (1723-1806).

## Doareoù pennañ

Evned bras int ha dic'houest da nijal.

## Boued

En em vagañ a reont diwar frouezh dreist-holl. Debriñ a c'hellont plant, divellkeineged ha mellkeineged bihan ivez.

## Annez

Bevañ a reont e koadoù trovanel Ginea Nevez hag e biz Aostralia.

## Spesadoù hag an isspesadoù anezhe

Tri spesad a ya d'ober ar genad :
* ar c'hazoar Bennett (Casuarius bennetti)
** C. b. bennetti, C. b. papuanus,
* ar c'hazoar divgreskennek (Casuarius casuarius),
* ar c'hazoar gouzoug aour (Casuarius unappendiculatus).

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Martial Ménard, Dictionnaire français-breton, Éditions Palantines, 2012, pajenn 216a.
* ↑ Roadennoù IOC World Bird List diwar-benn Casuariidae/Casuarius (lennet e-barzh d'an 22 a viz meurzh 2016).
# Kragvouc'h Etiopia

Kragvouc'h Etiopia :
| Ur barez (hag ur jelada er foñs) En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Bovidae |
| Iskerentiad : | Caprinae |
| Genad : | Capra |
| Anv skiantel ||
| Capra walie Rüppell, 1835 ||
| D'ar vevoniezh e tenn ar pennad-mañ. ||
Capra walie zo ur bronneg daskirier brosezat en Etiopia.

## Annezva

[[Skeudenn:Capra walie distribution.png|thumb|left|{{Legend|#040447|Tiriad Capra walie]]

## Notennoù

* ↑ N'en deus ar spesad anv boutin ebet testeniekaet e brezhoneg evit poent.
# Krakatau

Krakatau :
| Anv er vro | Krakatau en indonezeg, Gunung Krakatau e javaneg |
| Douaroniezh ||
| Uhelder | 813 metr |
| Ledred | 6°06′07″S |
| Hedred | 105°25′23″E |
| Melestradurezh ||
| Bro | Indonezia |
| Isrann | South Lampung |
| Geologiezh ||
| Seurt | Kaldeira |
| Tarzhadenn diwezhañ | 1883 |
| kemmañ |
Ar C'hrakatau (indonezeg: Krakatau; anavezet ivez gant ar furm Krakatoa) a zo ur menez-tan eus Indonezia e strizh-mor Sunda etre Java ha Sumatra. Unan eus an tarzhadennoù volkanek brudetañ eus an Istor a c'hoarvezas eno d'ar 27 a viz Eost 1883. Klevet e voe an darzhadenn 4 800 km alehont, hag ar gwagennoù stroñs anezhi a voe muzuliet war an Douar a-bezh. Er bloaz 1927 e tivoras un enezenn nevez diwar ar c'hrater, hag anvet e voe "Anak Krakatau" (mab ar C'hrakatau). Bev-mat eo ar menez-tan-mañ.

## Liammoù diavaez

a vo kavet e Wikimedia Commons.
# Kragvouc'h Nubia

Kragvouc'h Nubia :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Bovidae |
| Iskerentiad : | Caprinae |
| Genad : | Capra |
| Anv skiantel ||
| Capra nubiana Cuvier, 1825 ||
| D'ar vevoniezh e tenn ar pennad-mañ. ||
Kragvouc'h Nubia (Capra nubiana) a zo ur bronneg daskirier hag a vev er Reter-Nesañ.
# Kragvouc'h an Alpoù

Kragvouc'h an Alpoù :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Bovidae |
| Iskerentiad : | Caprinae |
| Genad : | Capra |
| Anv skiantel ||
| Capra ibex Linnaeus, 1758 ||
| D'ar vevoniezh e tenn ar pennad-mañ. ||
Kragvouc'h an Alpoù (Capra ibex) a zo ur bronneg daskirier hag a vev en Europa.
# Kragvouc'h ar Pireneoù

Kragvouc'h ar Pireneoù :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Bovidae |
| Iskerentiad : | Caprinae |
| Genad : | Capra |
| Anv skiantel ||
| Capra pyrenaica Schinz, 1838 ||
| D'ar vevoniezh e tenn ar pennad-mañ. ||
Kragvouc'h ar Pireneoù (Capra pyrenaica) a zo ur bronneg daskirier hag a vev e Spagn ha Portugal.
# Kragvouc'h Dagestan

Kragvouc'h Dagestan :
| Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Bovidae |
| Iskerentiad : | Caprinae |
| Genad : | Capra |
| Anv skiantel ||
| Capra cylindricornis Blyth, 1841 ||
| D'ar vevoniezh e tenn ar pennad-mañ. ||
Kragvouc'h Dagestan (Capra cylindricornis) a zo ur bronneg daskirier hag a vev e Jorjia, Azerbaidjan ha Rusia.
# Kragvouc'h Sibiria

Kragvouc'h Sibiria :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Bovidae |
| Iskerentiad : | Caprinae |
| Genad : | Capra |
| Anv skiantel ||
| Capra sibirica Pallas, 1776 ||
| D'ar vevoniezh e tenn ar pennad-mañ. ||
Kragvouc'h Sibiria (Capra sibirica) a zo ur bronneg daskirier hag a vev en Azia.
# Kragvouc'h ar C'haokaz

Kragvouc'h ar C'haokaz :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Bovidae |
| Iskerentiad : | Caprinae |
| Genad : | Capra |
| Anv skiantel ||
| Capra caucasica Güldenstädt & Pallas, 1783 ||
| D'ar vevoniezh e tenn ar pennad-mañ. ||
Kragvouc'h ar C'haokaz (Capra caucasica) a zo ur bronneg daskirier hag a vev e norzh Jorjia hag e Kaokaz Rusia.
# Kraj

Kraj (liester: kraje) a zo ur ger tchekek a vez implijet da envel rannoù melestradurel uhelañ a gaver er Republik Tchek hag e Slovakia. Peurliesañ e vez troet evel proviñs, rannvro pe tiriad, e gwirionez e talvez kentoc'h "(ul lodenn eus) ar vro". Ur c'hraj a vez rannet en okresy (kontelezhioù).
Ar c'hraje kentañ a voe krouet e Rouantelezh Bohemia e-pad ren Charlez IV er 14vet kantved hag e padjont betek 1862-1868. Adkrouet e voent e 1949 e Tchekoslovakia hag ez eus c'hoazh anezho hiziv an deiz (war-bouez un troc'h e penn-kentañ ar bloavezhioù 1990).

## Gwelout ivez

* Rannvroioù ar Republik Tchek
* Rannvroioù Slovakia
# Iglesias (Burgos)

Iglesias zo ur gumun e Spagn e proviñs Burgos.